

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

9 մարտի 2023 թվականի N -Ա

ԳՈՒՅՔ ՓՈԽԱՆՑԵԼՈՒ ԵՎ ԱՄՐԱՑՆԵԼՈՒ ՄԱՍԻՆ

--------------------------------------------------------------------------

Հիմք ընդունելով Հայաստանի Հանրապետության քաղաքացիական օրենսգրքի 605-րդ հոդվածը, «Մաքսային կարգավորման մասին» Հայաստանի Հանրա­պե­տու­թյան օրենքի 245-րդ հոդվածի 1-ին մասի 3-րդ կետն ու 247-րդ հոդվածը և «Կառա­վարչական իրավահարաբերությունների կարգավորման մասին» Հայաս­տանի Հան­րա­­պետության օրենքի 5-րդ հոդվածի 5-րդ մասը` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրա­պետության պետական եկամուտների կոմիտեին՝ Լեհաստանի Հանրապետության Նիսա քաղաքում գործող Ավտոմեքենաների կապի ընկերության (Przedsiebiorstwo komunikacji Samochodowej) կողմից Հայաս­տանի Հանրապետության Արագածոտնի մարզի Թալինի համայնքա­պե­տարանի անունով Հայաստանի Հանրապետության տարածք ներմուծված, ապա «Հրաժարում՝ հօգուտ պետության» մաքսային ընթացակարգով 2022 թվականի դեկտեմբերի 2-ի թիվ 05100020/021222/0025238 ապրանքների հայտարարագրով հօգուտ պետության հրաժարված գույքը՝ 131 610 (մեկ հարյուր երեսունմեկ հազար վեց հարյուր տաս) դրամ ընդհանուր արժեքով՝ 2000 թվականի արտադրության «Mercedes-Benz 814D» մակնիշի WDB6703731N096681 նույնականացման համարով 21 տեղանոց միկրոավտո­բուսն (այսուհետ՝ գույք) անհատույց փոխանցել Հայաստանի Հանրապետության տարածքային կառավարման և ենթակառուցվածքների նախարարությանը, և այն ամրացնել Հայաստանի Հանրապետության տարածքային կառավարման և ենթա­կառուցվածքների նախարարության պետական գույքի կառավարման կոմիտեին։

2. Հայաստանի Հանրապետության տարածքային կառավարման և ենթա­կա­ռուցվածքների նախարարին, Հայաստանի Հանրապետության պետական եկամուտ­ների կոմիտեի նախագահին ու Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառա­վարման կոմիտեի նախագահին՝ սույն որոշումն ուժի մեջ մտնելուց հետո՝ մեկամսյա ժամկետում Հայաստանի Հանրապետության օրենսդրությամբ սահման­ված կարգով ապահովել գույքի հանձնման-ընդունման աշխատանքների կատարումը:

3. Սահմանել, որ գույքի հանձնման-ընդունման ընթացքում առաջացած ծախսերը ենթակա են իրականացման Հայաստանի Հանրապետության տարածքային կառա­վարման և ենթակառուցվածքների նախարարության պետական գույքի կառավար­ման կոմիտեի միջոցների հաշվին:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան